
Dobrohotni darovi za izdavanje Vjesnika neka se metnu na stol kod izlaza iz erkve 


Hodočašće. 


' Naskoro će krenuti u Mariju Bistricu zagrebačko zavjetno hodočašće. Tom 
prilikom ne će biti zgorega, ako iznesemo par misli o hodočašću. 

Hodočašće je religiozni čin, dokaz i njetilo naše vjere i ljubavi, Bilo ga je uvijek 
u kršćanstvu, Već 3 kralja hodočaste betlehemskoj štalici. BI. Djevica i sv. Josip 
.S Isusom hodočaste svake godine u Jeruzalem. Kršćani su hodočastili oduvijek 
u sv. Zemlju na grob Isusov. Po cijelom svijetu imade mjesta, gdje Gospodin na po- 
sebni način iskazuje svoju naklonost ijudima i rosi obilnije svojom milosti, a ijudi 
na takova prošteništa odvajkada idu. Kod nas su glasovita prošteništa: Trsat, 
Voćin, Trški Vrh, Aljmaš, pa Majka Božja Bistrička. 

Mi hodočastimo obično s kojeg posebnog razloga: ili da ispunimo zagovor, 
ili da činimo pokoru, ili da isprosimo posebnu milost za sebe i za druge ili da ojačamo 
svoju mlaku vjeru. Sve su ovo dobri motivi, Ne bi bio valjan motiv, tko bi išao 
onamo na izlet, radi zabave, jela, pila. 

Poduzeti hodočasnički put uvijek je to nešto tegotno, skopčano s neugodnostima. 
No baš te neugodnosti puta i boravika, što se više odnosi na tijelo, valja prema riječima 
svetog. Oca Pija XI. podnijeti u duhu pokore i žrtve, 

Suvišno je spominjati, da se hodočasnici na putu imađu nesamo pristojno nego 
ipobožno ponašati, bilo đa putuju, ili se počivaju ili blaguju. .Neka uvijek Imaju 
na umu svetu svrhu, pa će i drugima biti na pobožnu pobudu i dobar primjer, 


Raspored gradske zavjetne procesije u Mariju Bistricu. 


U subotu 12. srpnja: U 4 s, ujutro sastaju se hodočasnici pješaci u 
crkvi sv. Marka, te polaze u procesiji do kapele sv. Križa na Kipnom trgu. Tu je 
kratka molitva i polazak. Hodočasnici župe sv. Petra i sv, Ivana mogu se priklju- 
čiti kod Zvijezde, — Pješaci idu pod vodstvom jednoga planinara starim hodočasnič- 
kim putem preko Zagrebačke gore. Oko 6 s, dolazak u Markuševac, u kapeli Majke 
Božje sv, _Misa'i sv, pričest, Oko 11 s, dolazak do kapele Majke Božje Snježne (621 m 
nad morem), gdje će biti duži odmor, Zatim se ide preko Sv. Andraša na Lazu u 
Mariju Bistricu, kamo se stiže oko 5 s. popodne. Ulazak u svetište, kratka pobož- 
nost Majci Božjoj i po tom prilika za sv, ispovijed. 

U nedjelju 13. srpnja. 1. U 4 s. ujutro skupljaju se sva društva, 
glazba kršć, socijala, glazba društva sv. Roka i ostali hodočasnici na državnom ili 
južnom kolodvoru, Vlak kreće s drž, kolodvora 11 4,25, a s južnoga 4,35 ujutro,  Do- 
lazak na željezničku stanicu Zlatar—Bistricu u 7,12 s. Od stanice kolima ili pješke 
u Bistricu, kamo se stiže prije 9 s, pa mogu hodočasnici do svečane procesije primiti 
sv, pričest i obaviti pobožnost. (Cijena od kolodvora do Marije Bistrice 3—5 Din. 
na velikim kolima, a na malim 12—-15 Din tamo i natrag), — 2. U 105, svečana pro- 
cesija u Marijino svetište, koju će voditi preuzv. g. nadbiskup. Sastanak pred kipom 
Majke Božje na ulazu u mjesto, Red procesije: 1. križ, 2. Djeca, 3, Muškarci, 4, 
Planinari, 5. Glazba sv. Roka, 6. Društva s barjacima, 7. Društvo »Tomišly g 
Glazba kršć. socijala, 9, Oratorijski zbor, 10, Djevojke s kipom M, B., il. Djevojčiće 
nose zavjetne svijeće, 12, Svećenici, 13. Nadbiskup s asistencijom, 14. Načelnik s grad, 
zastupnicima i činovnicima, 15. Žene. — 3. U M11 s. čim sc ude u Svetište, propo- 
vijed i svečana zavjetna sv. misa. Propovijeda 0, Vrbanek D. i. Svečanu misu 
služi Nadbiskup. Na koru pjeva Oratorijski zbor sv, Marka. Zborom ravna prof. 
Dugan. — 4, U 1 sat zajednički ručak svih hodočasnika u gostioni Franje Kumnića 
(prije Dumbovića), Juha 4 Din, govedina 10 Din, pečenje teleće 10 Din, šalata 5 Din, 
svinjeće pečenje 12 Din, ijesto 5 Din, kava 2.50 Din, čaša pive 3 D, vrč piva S Din, 




















vino po litri 8—-12 Din. — 5. U 4 sata poslije podne sastaju se sva društva i hodočas- 
nici u svetištu. Blagoslov s propovijedi obavit će o. Jozo Milošević, gvardijan. Po 
tom kreće procesija istim redom kao i prije podne do kipa Majke Božje na ulazu 
mjesto, pa dalje pješice ili kolima na stanicu Zlatar-Bistrica, odakle kreće vlak u 7.26 
te stiže u Zagreb, južni kolodvor u 9.47, na državni u 9,55 naveče, 


U ponedjeljak 14. srpnja. Ujutro nakon sv. mise u 5.s, kreću pješaci 
iz M. Bistrice istim putem u Zagreb, kojim su i došli, ali od Markuševca preko Štefa- 
novca i Maksimira ulaze u Vlašku ulicu, Kod crkve sv. Martina čekaju ih u 7 s, ostali 
hodočasnici, sva društva, zastupstvo grada Zagreba, svećenstvo i katol, organizacije 
5 barjacima, te istim redom kao u M. Bistrici, kreću procesijom preko Jelačićeva trga, 
Duge ulice u crkvu sv, Marka. Tamo drži zaključni govor župnik dr Ritig, a onda 
je Te Deum i blagoslov, 


U slučaju nepovoljna vremena otpada procesija od crkve sv, Martina, a ostalo 
obavlja se u crkvi sv, Marka u 7 s, uveče, 

Redatelji: za vrijeme cijelog hodočašća i pri svim procesijama jesu gg. : 
Canjuga, Metelko, Perković, Popović, Ribić i Sakač. i . 

Zagrebački: katolici, pođite k Majci Božjoj Bistričkoj ! 


, 


Učenicima srednjih i nižih škola. . 


Opet vam je osvanulo vrijeme vaših zlatnih ferija, Vi ste zaslužili da se od“ 
morite duhom i tijelom, Radili ste deset mjeseci naporno, pa je sada pravo da se 
proveselite 1 poigrate te prikupite. nove snage za novi rad u budućoj godini. Ali pri 
tom znajte jedno: ferije ne smijete prolijenčariti i protući. - Lijenčine zaposluje vrag, 
a vražji posao je zao. Da vam dakle ferije ne bi služile na zla djela, držite se ovih 
pravila : 


1 Zabava | igra mora biti pristojna, dolična i primjerena vašoj dobi. Neka 


ne traje predugo, Pri zabavi valja biti pravedan i uljudan, a nikađa provaliti u gnjev - 


ili možda izgovarati kletve... —--—- >> 


2. U ferije ne zaboravi nipošto na Boga, Molitva je zakon, koji te veže uvijek 
- Od molitve nikad nema ferija, Na molitvu se sam pritjeraj, Što sam svojom voljom 
učiniš, to pred Bogom, stoput više vrijedi nego ono, što moraš, Zato svako jutro 
izmoli jutarnju, a naveče večernju molitvu, Ako možeš lako, posjeti crkvu i klanjaj 
se par minuti Spasitelju, Osim molitve svaki dan čitaj. bar četvrt sata koju pobožnu 
knjigu (Nasljeduj Krista, Život sv. Alojzija, Ivana Berchmansa, sv, Vinka Paulskog, 
sv, Antuna Paduanskog, sv, Ignacija Loj., sv, Franje Asiškog itd.) To sve osvježuje 
duh u vjerskom životu. Nedjeljom nikad ne propusti biti kod sv, mise, 


3. I u ferije radi. Pomaži roditeljima. Uzmi koju dobru poučnu knjigu 


i gledaj da ju preko ferija pročitaš, A ' 

4. Sve to saberi u dnevni red, Dnevni red napiši na papir, i u njemu točno 
sve navedi, kada ćeš ustati, što ćeš u koji sat raditi, i kada ćeš ići spavati, Toga se 
dnevnoga reda strogo drži. Bez toga ćeš ferije rastući, a ne ćeš ni sam znati u što, 
U dnevnom redu neka je mjesta i molitvi, i pobožnom čitanju, i pohodu Spasitelju, 
1 nedjeljnoj sv. misi i večernjici, i radu, i izletu i pristojnoj zabavi, U dnevnom redu 
točno navedi drugove, s kojima se smiješi možeš družiti, a ći moraju biti dobri. Druge 
izbjegavaj. ; 

To vrijedi za sve đake, a sada par riječi srednjoškolcima, 

Događa se, da je koji učenik svršio par razreda srednje škole (gimnazije, realke), 
pa bilo s kog razloga dalje ne može, već mora u drugo zvanje. Ovim putem molim 
. ovakove učenike, da se prijave u župnom uredu sv, Petra, Vlaška ul, 36, gdje će im se 
dati upute o katoličkoj organizaciji ,,Mladost", koja prima u svojwsredinu baš ovakove 
dake, koji prekinuše školu. U toj organizaciji naći će oni dobre mladiće, s kojima 
se mogu družiti i ne trebaju se bojati, da će otići stramputice, Ovdje imaju prilike 
za daljnju izobrazbu i gajenje pravoga kršć, karaktera, 

Roditelji, koji ovo čitate, molim, upozorite svoje sinove i uputite ih, da se upišu 
u katol. organizaciju ,,Mladost", 

